Zeppelin 106.7

Ο Zeppelin 106.7 είναι μουσικός ραδιοφωνικός σταθμός της ΕΡΤ που ιδρύθηκε το 2021 και προσανατολίζεται κυρίως στη ροκ αλλά και σε άλλα είδη μουσικής.

Ο σταθμός ξεκίνησε να εκπέμπει στους 106.7 από το κέντρο εκπομπής της Πάρνηθας όπου μέχρι πρότινος εξέπεμπε η ΕΡΤ Open και προγενέστερα το Ράδιο Φιλία (το οποίο με την επαναλειτουργία της ΕΡΤ ενσωματώθηκε στη Φωνή της Ελλάδας) και παράλληλα στο πρότυπο DAB+ αντικαθιστώντας την πειραματική ΕΡΑ 7 (Έβδομο Πρόγραμμα) η οποία λειτουργούσε από τις 5 Ιανουαρίου 2018.

Ήταν ο πρώτος ραδιοφωνικός σταθμός στην Ελλάδα που εξέπεμψε αποκλειστικά ψηφιακά και μέσω αυτού ξεκίνησαν να μεταδίδονται και τα υπόλοιπα κρατικά ραδιόφωνα.

Ο δημοσιογράφος και διευθυντής των μουσικών σταθμών της ΕΡΤ Φώτης Απέργης έδωσε την ιδέα για την ονομασία του σταθμού, και ο Νίκος Νικολακόπουλος ανέλαβε την επιμέλεια της ροής.

Ως ΕΡΑ 7 αναμετέδιδε ήχο από το κανάλι της Βουλής. Η διαδικασία ψηφιακής λήψης ήταν σε δοκιμαστική φάση, καθώς άλλαζαν συνέχεια τα τεχνικά χαρακτηριστικά της εκπομπής.

Η λήψη του σταθμού μπορεί να πραγματοποιηθεί οπουδήποτε είναι εφικτή η λήψη ψηφιακού σήματος στην Ελληνική επικράτεια, μέχρι στιγμής έχει παρατηρηθεί μόνο στους νομούς Αττικής και Κορινθίας.

Παραπομπές

Ελληνική Ραδιοφωνία